**DĖL PRITARIMO ROKIŠKIO RAJONO SAVIVALDYBĖS ŠVIETIMO CENTRO IR PEDAGOGINĖS PSICHOLOGINĖS TARNYBOS 2021 METŲ VEIKLOS ATASKAITOMS**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento (aktuali redakcija), patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktu, Rokiškio rajono savivaldybės taryba n u s p r e n d ž i a:

1. Pritarti 2021 metų veiklos ataskaitoms:
   1. Rokiškio rajono savivaldybės švietimo centro (pridedama);
   2. Rokiškio rajono savivaldybės pedagoginės psichologinės tarnybos (pridedama).
2. Skelbti šį sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS ŠVIETIMO CENTRO IR PEDAGOGINĖS PSICHOLOGINĖS TARNYBOS 2021 METŲ VEIKLOS ATASKAITOMS“ AIŠKINAMASIS RAŠTAS**

**Sprendimo** **projekto tikslai ir uždaviniai.** Gauti rajono savivaldybės tarybos pritarimą teikiamoms Rokiškio rajono savivaldybės švietimo centro ir pedagoginės psichologinės tarnybos 2021 metų veiklos ataskaitoms.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies 19 punktas (reglamentuota, kad kiekvienais metais biudžetinės įstaigos savivaldybės tarybai teikia metų veiklos ataskaitas), Rokiškio rajono savivaldybės tarybos veiklos reglamentas, patvirtintas Rokiškio rajono savivaldybės tarybos 2019 m. kovo 29 d. sprendimu Nr. TS-43.

**Sprendimo projekto esmė.** Biudžetinių įstaigų metinių veiklos ataskaitų išklausymas, sprendimų priėmimas yra Savivaldybės tarybos kompetencija. Švietimo įstaigos 2021 metų veiklos ataskaita yra tos švietimo įstaigos vadovo 2021 metų veiklos ataskaitos dalis (t. y. I skyrius Strateginio plano ir metinio veiklos plano įgyvendinimas). Ataskaitos parengtos, vadovaujantis Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų 1 priedu. Ataskaitose pateikiama informacija apie mokyklų strateginių planų ir 2021 metų veiklos planų tikslų ir uždavinių įgyvendinimą.

**Laukiami rezultatai.** Teisės aktų vykdymas. Ataskaitos skelbiamos viešai, jose atsispindi švietimo įstaigų veikla, jų rezultatai, su jomis gali susipažinti gyventojai.

**Finansavimo šaltiniai ir lėšų poreikis.** Papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalimi numatytais veiksniais, todėl teisės aktas nevertinamas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė